میانا
مییانا (Miyana) و یا رسمی سندلرده یازیلدیغی کیمی میانه (Miyaneh) ایران'نین دوغو آذربایجان اوستانیندا و تبریز ایله زنجان بؤلگه‌لری‌نین آراسیندا یئرلشن بیر شهردیر. میانا شهری میانا بؤلگه‌سی'نین مرکزی‌دیر. بو شهر تبریزدن ۱۲۰ کیلومتر آرالی‌دیر. ۱۳۹۵-جی ایلین اهالی سایییمینا گؤره بو شهرین ۹۸٬۹۷۳ نفر جمعیتی واردیر. بو ساییدا جمعیتله، تبریز، ماراغا، مرند و اهر شهرلریندن سونرا، دوغو آذربایجانین دؤردونجو چوخ اهالیسی اولان شهری‌دیر. دنیز سویه‌سیندن ۱۱۰۰ متر یوکسلییی اولان مییانا شهری قیزیل اوزن چایینا آخان بیر باشقا کیچیک چایین کناریندا یئر آلیب‌دیر.

گؤرمه‌لی یئرلری 
بو شهرین تَرک داش مسجیدی، قیز کورپوسو، قیز قالاسی، جامال آباد کاروانساراسی، نجف قولوخان قالاسی، شهرچای کورپوسو، ایمام زاده ایسماعیل توربه‌سی ، تورکمن چای ایمام زاده‌سی آدلیم‌دیر.

دیل و دین 
بو بؤلگه‌نین بوتون اهالیسی آذربایجان تورکجه‌سینده دانیشیرلار و اکثراً شیعه اینانجلی‌دیرلار. آنجاق بیر نئچه پارچا کندده سوننولر ده یاشاییرلار. هابئله مییانانین بیر سیرا کندلرینده اهل حق‌لر ده یاشاماقدادیرلار.

سوقت‌لر، یئمه‌لی‌لر و ال اورونلری 

 ساج بالیغی
 خیرچا 
 پوفکی دادلیسی
 آلما
 ایشلی فتیر
 سوبورگه
 خالچا
 کیلیم
 ججیم 
 دویو
میانا دوغو آذربایجان اوستانیندا دویو، بوغدا و قیرمیزی ات باخیمیندان بیرینجی شهر ساییلیر.

مریض خانالار 
خاتم الانبیاء مریض خاناسی کی ۹۶ دنه تختی وار.

ایمام خومینی مریض خاناسی کی ۱۵۰ دنه تختی وار.

آدلیملار
عین القضات میانجی همدانی
ابوالحسن علی بن حسن بن علی میانجی
افضل الدین خونجی
میرزا مسعود انصاری گرمرودی
موتمن الملک
میرزا فتاح خان گرمرودی
ملا محمد باقر خلخالی میانجی 
حبیب ساهر
آیت الله حسینی زنجانی
آیت الله شبیری زنجانی
آیت الله محمد باقر ملکی میانجی
آیت الله احمدی میانجی
ناصرالدین نیکنامی
یوسف کرمی
ازبرعلی خواجوی

سولماز هوتلی 
سولماز هوتلی بیر اۆچ اولدوزلو هوتل دیر کی۲۶ دانا اؤتاقی وار و زینبیه بولواریندا یئرلشیب‌دیر.

قایناقلار 

میانا بؤلگه‌سی
میانا بؤلگه‌سی‌نین شهرلری
شرقی آذربایجان اوستانی‌نین شهرلری

تورک شهرلری